Milliseid veine serveerida mõnusate eelroogade juurde?
#000000
Nädalavahetus on ukse ees! Miks mitte võtta aeg maha sõprade seltsis ning korraldada lõbus istumine? Kui sul jääb aga puudu ideedest, milliseid eelroogasid pakkuda ja mõtiskled, mis vein võiks nende kõrvale sobida, siis siin on selleks hea juhis.
#000001
Prike joogieksperdi Hannes Aedla sõnul on eelroad oma loomult pigem kergemad ja värskemad ning neid serveeritakse sageli madalamal temperatuuril. Eelroog ei tohiks varjutada pearooga ning kogu õhtusöögi jooksul peaksid maitsed liikuma nõrgematelt tugevamatele. Sama põhimõte kehtib ka veinide puhul: eelroa juurde valitud vein ei tohiks varjutada pearoa juurde pakutavat veini.
#000002
«Värskete, kergete ja kõrgema happelisusega roheliste salatite juurde soovitan ka sarnaseid veine,» õpetab Aedla. «Näiteks Sauvignon Blanci marjast valminud veinid, mis on kerged, värskeid ning samuti kõrgema happelisusega. Kui eelroas on kala või jahutatud mereannid, võiks veinis olla natukene mineraalsust ja puuviljasust. Selliste roogade juurde sobiksid näiteks Pinot Grigio või Grüner Veltlinerist valminud veinid.»
#000003
Eelroogade juurde sobivad ka punased veinid, kui toidus on kasutatud tumedat linnuliha või veiseliha. Näiteks Pinot Noiri marjast valminud kergema stiiliga vein, mida võib enne tarvitamist ka jahutada, et tuua välja veini värske marjasus.
#000005
Rannamõisa toidublogija Kristian Neemela sõnul on bruschetta klassikaline itaallaste eelroog, mida süüakse suure nälja kustutamiseks ja isu tekitamiseks enne põhiroogasid. See kujutab endas krõbedaks röstitud ciabatta’t ning sellele lisatud meelepäraseid lisandeid, mis eeldatavasti võiks olla midagi kerget.
#000006
«Mina valmistasin seekord bruschetta’d kanafileega. Kanafilee marineerisin sinepi-sojamarinaadis, mis annab fileele väga hõrgu ja täidlase maitse. Ühest kanafileest piisab umbes kahele inimesele ning peale filee küpsemist on väga oluline see õhukesteks viiludeks lõigata, nii on mugavam süüa,» selgitab Neemela.
#000007